CELEX: 22004D0178
Language: hu
Date: 2004-12-03 00:00:00
Title: Az EGT-Vegyesbizottság 178/2004 határozata (2004. december 3.) Az EGT-megállapodás 21. jegyzőkönyve (A vállalkozásokra alkalmazandó versenyszabályok végrehajtásáról) és 23. jegyzőkönyve (A felügyeleti hatóságok közötti együttműködésről) módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/35
            
         
      AZ EGT-VEGYESBIZOTTSÁG
   
   178/2004 határozata
   (2004. december 3.)
   Az EGT-megállapodás 21. jegyzőkönyve (A vállalkozásokra alkalmazandó versenyszabályok végrehajtásáról) és 23. jegyzőkönyve (A felügyeleti hatóságok közötti együttműködésről) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A 2004. szeptember 24-i 130/2004 EGT-vegyesbizottsági határozat módosította a megállapodás 21. jegyzőkönyvét (1).
            
         
               (2)
            
            
               A 2004. szeptember 24-i 130/2004 EGT-vegyesbizottsági határozat módosította a megállapodás 23. jegyzőkönyvét.
            
         
               (3)
            
            
               A Bizottság által az EK-Szerződés 81. és 82. cikke alapján folytatott eljárásokról szóló, 2004. április 7-i 773/2004/EK bizottsági rendeletet (2) a megállapodás szövegébe kell illeszteni.
            
         
               (4)
            
            
               A 773/2004/EK rendelet hatályon kívül helyezi a 3385/94/EK (3), 2842/98/EK (4) és 2843/98/EK bizottsági rendeletet (5), amelyeket a megállapodás szövegébe illesztettek, és amelyeket következésképpen, a megállapodás alapján hatályon kívül kell helyezni,
            
         A KÖVETKEZŐKÉPPEN HATÁROZOTT:
   1. cikk
   A megállapodás 21. jegyzőkönyvének 3. cikke a következőképpen módosul:
   
               1.
            
            
               Az 1. pont 4. alpontja (3385/94/EK bizottsági rendelet) helyébe a következő lép:
               „32004 R 0773: A Bizottság által az EK-Szerződés 81. és 82. cikke alapján folytatott eljárásokról szóló, 2004. április 7-i 773/2004/EK bizottsági rendelet (HL L 123., 2004.4.27., 18. o.).”
            
         
               2.
            
            
               Az 1. pont 5. alpontjának (2842/98/EK bizottsági rendelet), 1(15). alpontjának (2842/98/EK bizottsági rendelet) és 1(16). alpontjának (2843/98/EK bizottsági rendelet) szövegét törölni kell.
            
         2. cikk
   A megállapodás 23. jegyzőkönyvének 10. cikke után a következőt kell beilleszteni:
   
      „AZ ÜGYIRATOKHOZ VALÓ HOZZÁFÉRÉS
      
      10A. cikk
      Amennyiben egy felügyeleti hatóság az ügyiratokhoz hozzáférést biztosít olyan felek számára, akiknek kifogási nyilatkozatot küldött, az ügyiratokhoz való hozzáférés joga nem terjed ki más felügyeleti hatóság belső irataira, sem az EK-tagállamok és az EFTA-tagállamok versenyhatóságai irataira. Az ügyiratokhoz való hozzáférés joga továbbá nem terjed ki a felügyeleti hatóságok közötti, egy felügyeleti hatóság és az EK-tagállamok és az EFTA-tagállamok versenyhatóságai közötti, valamint az EK-tagállamok és az EFTA-tagállamok versenyhatóságai közötti levelezésre, amennyiben ilyen levelezés megtalálható az illetékes felügyeleti hatóság ügyiratában.”
   
   3. cikk
   A 773/2004/EK rendelet izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   4. cikk
   Ez a határozat 2004. december 4-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (6), vagy pedig a 2004. szeptember 24-i 130/2004 EGT-vegyesbizottsági határozat hatálybalépése napján, attól függően, melyik a későbbi időpont.
   5. cikk
   Ezt a határozatot az Európai Unió Hivatalos Lapjának EGT-re vonatkozó részében, valamint EGT-kiegészítésében kell kihirdetni.
   
      Kelt Brüsszelben, 2004. december 3-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 64., 2005.3.10., 57. o.
   
   
      (2)  HL L 123., 2004.4.27., 18. o.
   
   
      (3)  HL L 377., 1994.12.31., 28. o.
   
   
      (4)  HL L 354., 1998.12.30., 18. o.
   
   
      (5)  HL L 354., 1998.12.30., 22. o.
   
   
      (6)  Alkotmányos követelmények megjelölve.